**MYRSKYLÄN SEURAKUNTA Pöytäkirja 5 - 2015**

**Kirkkoneuvosto**

**Aika: Ma 31.08.2015 klo 16.30**

**Paikka: Seurakuntakoti**

**Jäsenet:** Antola Tuomas kirkkoherra  
Virén Päivi varapuheenjohtaja

Löfqvist Carita

Ikonen Virpi

Petas Ann-Mari

Salminen Timo

Viljaniemi Ari

Muut läsnäoloon oikeutetut:

Sjölund Henrik kirkkovaltuuston puheenjohtaja

Fabritius Markku kirkkovaltuuston varapuheenjohtaja

Anttila Anne talouspäällikkö, esittelijä, sihteeri

**KÄSITELTÄVÄT ASIAT § 52 – 68**

52 § KOKOUKSEN AVAUS

53 § LAILLISUUDEN JA PÄÄTÖSVALTAISUUDEN TOTEAMINEN

54 § KAHDEN PÖYTÄKIRJANTARKASTAJAN JA ÄÄNTENLASKIJAN VALINTA

55 § KOKOUKSEN TYÖJÄRJESTYKSEN HYVÄKSYMINEN

56 § TIEDOTUSASIAT

57 § MYRSKYLÄN SEURAKUNNAN MÄÄRÄAIKAISEN (2 v.) JA OSA-AIKAISEN (25%) PAPIN VIRAN PERUSTAMINEN 1.1.2016

58 § TALOUSARVION TOTEUTUMINEN AJALLA 01.01.-31.08.2015

59 § VAINAJAN SÄILYTYSTILAN SÄHKÖISTYKSEN UUSINAN URAKKATARJOUKSET

60 § KOLEHTISUUNNITELMA AJALLE 1.9.-31.12.2015

61 § JUMALANPALVELUSAIKA VUONNA 2016

62 § DIAKONIAN VIRKA

63 § TULOVEROPROSENTIN VAHVISTAMINEN VUODELLE 2016

64 § SEURAKUNTARAKENNEPROSESSIN LOPPURAPORTTI

65 § SEURAKUNNAN KIINTEÄN- JA IRTAIMEN OMAISUUDEN KATSELMUS

66 § MUUT ESILLE TULEVAT ASIAT

67 § SEURAAVAN KOKOUKSEN AIKA

68 § OIKAISUVAATIMUSOHJE JA KOKOUKSEN PÄÄTÖS

**ESITYSLISTA**

52 § KOKOUKSEN AVAUS

Puheenjohtaja avaa kokouksen.

**PÄÄTÖS:** Puheenjohtaja avasi kokouksen.

53 § LAILLISUUDEN JA PÄÄTÖSVALTAISUUDEN TOTEAMINEN

Kirkkoneuvoston ohjesääntö 5 §: ”Kutsu toimitetaan jäsenille viimeistään viisi päivää ennen kokousta. Kutsuun on liitettävä luettelo käsiteltävistä asioista.”

KL 7:4: ”Seurakunnan toimielin on päätösvaltainen, kun enemmän kuin puolet jäsenistä on saapuvilla”.

**Päätösesitys:** Kokous todetaan lailliseksi ja päätösvaltaiseksi.

**PÄÄTÖS:** Kokous todettiin lailliseksi ja päätösvaltaiseksi.

54 § KAHDEN PÖYTÄKIRJANTARKASTAJAN JA ÄÄNTENLASKIJAN VALINTA

Viimeksi pöytäkirjantarkastajina toimivat Virpi Ikonen ja Timo Salminen.

**Päätösesitys:** Pöytäkirjantarkastajiksi valitaan aakkosjärjestyksen mukaan seuraavat paikalla olevat kirkkoneuvoston jäsenet.   
**PÄÄTÖS:** Valittiin Ann-Mari Petas ja Ari Viljaniemi.

55 § KOKOUKSEN TYÖJÄRJESTYKSEN HYVÄKSYMINEN

**Päätösesitys:** Esityslista hyväksytään kokouksen työjärjestykseksi.

**PÄÄTÖS:** Esityslista hyväksyttiin kokouksen työjärjestykseksi.

56 § TIEDOTUSASIAT

Päivi Taipaleen ja Maija Ala-Nikkolan tekemän Myrskylän kirkonmäellä kirjasta   
 on painettu 500 kpl ja sen myyntihinta on 10 €.

57 §               MYRSKYLÄN SEURAKUNNAN MÄÄRÄAIKAISEN (2 v.) JA OSA-AIKAISEN (25%) PAPIN VIRAN PERUSTAMINEN 1.1.2016

Myrskylän seurakunnassa kuluu resursseja työntekijöiden viikonloppuvapaiden ja lomien sijaisjärjestelyihin. Aina sijaisia ei ole helposti saatavilla ja välillä sijaiset ovat tulleet kauempaakin. Näin ollen myös kilometrikorvaussummat ovat olleet välillä isoja. Pukkilan seurakunnan tilanne on sama. Seurakuntien kirkkoherran ovat pohtineet ratkaisua tilanteeseen. Ratkaisuksi tilanteeseen on noussut mahdollisuus palkata yhteinen työntekijä. Käytännössä tämä merkitsisi määräaikaisen ja osa-aikainen papin viran perustamista toiseen seurakuntaan. Virka jaettaisiin tasan erikseen tehtävän yhteistyösopimuksen mukaisesti.

Perustettava virka olisi osa-aikainen (25 %) ja määräaikainen (2 v.). Rakennemuutosprosessin ollessa kesken pitkäaikaisempi ratkaisu ei tule kysymykseen.

Virasta aiheutuvat kustannukset korvautuvat siitä, mitä nykyisessä tilanteessa ovat sijaiskulut ja kesäteologin palkkaus. Uuden viran perustamisella vastataan paitsi sijaistamiskysymykseen, saadaan myös lisäresursseja nuoriso- ja rippikoulutyöhön.

Valmistelun taustalla on Myrskylän ja Pukkilan seurakuntien kaksivuotinen yhteistyö rippikoulussa. Yhteistyö syventyisi merkittävästi uuden viran kautta lisäämättä juurikaan henkilöstökuluja nykyisestä tasosta.

**Päätösesitys:** Perustetaan (Myrskylän tai Pukkilan virka, Pukkilassa oma päätös) seurakunnan määräaikainen (2v) ja osa-aikainen (25 %) papin virka 1.1.2016 alk. Tehdään yhteistyösopimus Pukkilan seurakunnan kanssa, jossa perustettava virka jaetaan (kanttoriyhteistyösopimukseen tapaan) puoliksi seurakuntien kanssa. Pyydetään tuomiokapitulilta virkamääräystä.

**PÄÄTÖS:** Päätettiin perustaa esityksen mukainen virka Myrskylän seurakuntaan sillä edellytyksellä, että Pukkilan seurakunnan kanssa saadaan solmittua yhteistyösopimus. Laaditaan yhteistyösopimus. Esitetään viran perustaminen ja sopimuksen hyväksyminen kirkkovaltuustolle. Pyydetään tuomiokapitulilta virkamääräystä.

58 § TALOUSARVION TOTEUTUMINEN AJALLA 01.01.-31.08.2015

Talouspäällikkö Anne Anttila esittelee kokouksessa seurakunnan taloudellisen tilanteen ajalta 01.01.- 30.08.2015 saakka.  
  
**Päätösesitys:** Kirkkoneuvosto merkitsee tiedoksi seurakunnan taloudellisen tilanteen 31.08.2015saakka.  
**PÄÄTÖS:**Talousarvion toteutuminen ajalta 01.01.-31.08.2015 merkittiin tiedoksi liite 1.

59 § VAINAJAN SÄILYTYSTILAN SÄHKÖISTYKSEN UUSINAN URAKKATARJOUKSET  
   
 Tarjouksia on pyydetty Sähköasennus Erik Ronkaiselta, Hb Sähköltä,   
 Myrskylän Sähköltä, Sähköasennus PTF OY:ltä Pukkilasta ja Lahden LSK:lta.   
 Kirkkoneuvosto antoi kokouksessaan 25.05.2015 § 42 rakennustyöryhmälle   
 valtuudet hyväksyä kokonaistaloudellista edullisin tarjous. Määräaikaan mennessä   
 tuli kolme tarjousta. Edullisimman tarjouksen teki LSK Electrics Oy.

**Päätösesitys:** Kirkkoneuvosto hyväksyy seurakunnan rakennustyöryhmän esityksen, että vainajan säilytystilan sähköistyksen uusinnan suorittaa edullisimman tarjouksen tehnyt LSK Eletrics Oy. Seurakunnan puolesta urakkasopimuksen allekirjoittaa Henrik Sjölund.  
**PÄÄTÖS:** Päätösesitys hyväksyttiin.

60 § KOLEHTISUUNNITELMA AJALLE 1.9.-31.12.2015

**Päätösesitys:** Hyväksytään loppuvuoden kolehtisuunnitelma esityksen mukaan.

**PÄÄTÖS:** Loppuvuoden kolehtisuunnitelma hyväksyttiin liitteen 2 mukaisesti.

61 § JUMALANPALVELUSAIKA VUONNA 2016

Kanttoriporrastuksen vuoksi jumalanpalveluksia on porrastettu siten, että vuorovuosin Pukkilan ja Myrskylän messut ovat alkaneet klo 10 ja klo 12. Vaihtelu on aiheuttanut välillä hämmennystä seurakunnissa. Kävijämäärätilastollisesti klo 12 aika on sopinut Myrskylälle. Toisaalta Pukkilassa ei ole havaittu merkittäviä vaihteluita ja klo 10 aika on tuntunut siellä hyvältä.

**Päätösesitys:** Siirrytään pysyvään klo 12 jumalanpalvelusaikaan Myrskylässä vuodesta 2016 alkaen.

**PÄÄTÖS:** Päätösesitys hyväksyttiin.

62 § DIAKONIAN VIRKA

Pitkäaikainen diakonian viranhaltija Helka Fabritius on jäämässä eläkkeelle 1.3.2016 alkaen. Seurakunnan on käynnistettävä virantäyttöprosessi tai muuten päätettävä, miten menetellään viran suhteen. Seurakunnassa on ilmeinen diakoniatyön tarve, joka on vain lisääntynyt viime vuosina.

**Päätösesitys:** Laitetaan diakonian virka hakuun ja laaditaan työpaikka-ilmoituksen runko sekä määritellään prosessin aikatauluraamit

**PÄÄTÖS:** Diakonin virka laitetaan hakuun suppealla ilmoittelulla Kotimaa lehteen ja Internetiin. Kirkkoneuvosto valitsi diakoninviran työryhmään Tuomas Antolan, Päivi Virénin, Henrik Sjölundin ja Markku Fabritiuksen. Työryhmä haastattelee hakijat liitteen 3 aikataulun mukaisesti ja esittää valitsemansa hakijan kirkkoneuvoston hyväksyttäväksi.

63 § TULOVEROPROSENTIN VAHVISTAMINEN VUODELLE 2016

Myrskylän seurakunnan tuloveroprosentti on ollut 1,85 %.

Kirkkovaltuusto vahvistaa tuloveroprosentin. Tuloveroveroprosentti vahvistetaan

lähimpään 0,05 prosenttiyksikköön. (KL 15:1 ja 2)

.

. **Päätösesitys:** Kirkkoneuvosto esittää kirkkovaltuustolle, että seurakunnan tulovero-  
 prosentti vuonna 20 16 on edelleen 1,85 %.  
 **PÄÄTÖS:** Päätösesitys hyväksyttiin.

64 § SEURAKUNTARAKENNEPROSESSIN LOPPURAPORTTI

Seurakuntarakenteen loppuraportti on julkaistu ja 21.9. klo 18 on Pukkilaan kutsuttu Myrskylän seurakunnan työntekijät ja luottamushenkilöt.

**Päätösesitys:** Keskustellaan loppuraportista ja Myrskylän seurakunnan tulevaisuudesta.

**PÄÄTÖS:** Käytiin alustavaa keskustelua, jota jatketaan Pukkilan tilaisuudessa

65 § SEURAKUNNAN KIINTEÄN- JA IRTAIMEN OMAISUUDEN KATSELMUS  
  
Seurakunnissa ei ole enää luottamushenkilötarkastajia eikä tilintarkastajien puheenjohtajaa. Kiinteän- ja irtaimen omaisuuden tarkastukset hoidetaan osana sisäistä valvontaa ja tilintarkastaja tarkastaa ne tarpeelliseksi katsomallaan tavalla.

**Päätösesitys:** Kirkkoneuvosto tekee tarvittavat päätökset kiinteän- ja irtaimen omaisuuden hoidosta.

**PÄÄTÖS:** Kirkkoneuvosto päätti seuraavasti;

1. Vanhan ylä- ja ala- hautausmaan kiviaidan reunalla olevat puskat ja pensaat tulee karsia ja poistaa.
2. Osa vanhan ala-hautausmaan rantaan päin menevä käytävä nurmetetaan ja reunat tasoitetaan niin, että nurmikko on helppo leikata ruohonleikkurilla.
3. Seurakuntakodin huoltomaalausta jatketaan ensi keväällä.
4. Kirkon ulkomaalaus todettiin rapistuneeksi ja huonoksi, joten maalausta ei voida siirtää enää montaa vuotta vaan se tulee tehdä lähivuosina.
5. Kirkkoneuvoston jäsenet tarkistivat ja hyväksyivät vanhan ja uuden hautausmaan   
    puiden istutuspaikat. Uudelle hautausmaalle tulee vuorotellen mäntyä sekä katajaa   
    ja vanhalle hautausmaalle mäntyä sekä muutama tuija hortonomi Titta Vilanderin   
    suunnitelman mukaisesti. Rakennustarkastaja Matti Männiköltä on saatu lupa   
    istutukseen.

66 § MUUT ESILLE TULEVAT ASIAT

67 § SEURAAVAN KOKOUKSEN AIKA

**Päätösesitys:** Seuraava kirkkoneuvoston kokous pidetään tarvittaessa 29.09.2015 klo 17, ennen kirkkovaltuuston kokousta, joka alkaa klo 18. Tästä seuraava kirkkoneuvoston kokous pidetään 19.10.15 klo 16.30.

**PÄÄTÖS:** Päätösesitys hyväksyttiin.

68 § OIKAISUVAATIMUSOHJE JA KOKOUKSEN PÄÄTÖS

**Päätösesitys:** Puheenjohtaja antaa oikaisuvaatimusohjeen ja päättää kokouksen.  
**PÄÄTÖS:** Puheenjohtaja antoi oikaisuvaatimusohjeen ja päätti kokouksen.

KOKOUKSEN PUOLESTA:

Tuomas Antola Anne Anttila

Puheenjohtaja Sihteeri

Kirkkoneuvoston tähän tehtävään valitsemina olemme tarkastaneet pöytäkirjan ja todenneet sen kokouksen kulun ja siinä tehtyjen päätösten mukaiseksi.

Myrskylässä . .2015 Myrskylässä . .2015

Ann-Mari Petas Ari Viljaniemi

Pöytäkirjantarkastaja Pöytäkirjantarkastaja

Tämän kokouksen tarkastettu pöytäkirja on ollut julkisesti nähtävänä Myrskylän seurakunnan kirkkoherranvirastossa 2015.

Todistaa Myrskylän kirkkoherranvirastossa 2015.

Tuomas Antola  
kirkkoneuvoston puheenjohtaja